CELEX: 62011CA0374
Language: lt
Date: 2012-12-19 00:00:00
Title: Byla C-374/11: 2012 m. gruodžio 19 d. Teisingumo Teismo (ketvirtoji kolegija) sprendimas byloje Europos Komisija prieš Airiją (Valstybės įsipareigojimų neįvykdymas — Direktyva 75/442/EEB — Per septines kameras šalinamos komunalinės nuotekos kaimo vietovėse — Teisingumo Teismo sprendimas, kuriuo pripažįstamas įsipareigojimų neįvykdymas — SESV 260 straipsnio 2 dalis — Teisingumo Teismo sprendimo vykdymo priemonės — Piniginės baudos — Periodinė bauda — Vienkartinė suma)

16.2.2013   
            
            
               LT
            
            
               Europos Sąjungos oficialusis leidinys
            
            
               C 46/9
            
         2012 m. gruodžio 19 d. Teisingumo Teismo (ketvirtoji kolegija) sprendimas byloje Europos Komisija prieš Airiją
   
   (Byla C-374/11) (1)
   
   (Valstybės įsipareigojimų neįvykdymas - Direktyva 75/442/EEB - Per septines kameras šalinamos komunalinės nuotekos kaimo vietovėse - Teisingumo Teismo sprendimas, kuriuo pripažįstamas įsipareigojimų neįvykdymas - SESV 260 straipsnio 2 dalis - Teisingumo Teismo sprendimo vykdymo priemonės - Piniginės baudos - Periodinė bauda - Vienkartinė suma)
   2013/C 46/15
   Proceso kalba: anglų
   
      Šalys
   
   
      Ieškovė: Europos Komisija, atstovaujama E. White
   
      Atsakovė: Airija, atstovaujama D. O'Hagen ir E. Creedon, SC A. Collins, BL M. Gray
   
      Dalykas
   
   Valstybės įsipareigojimų neįvykdymas — 2009 m. spalio 29 d. Teisingumo Teismo Sprendimo Komisija prieš Airiją (C-188/08) dėl 1975 m. liepos 15 d. Tarybos direktyvos 75/442/EEB dėl atliekų (OL L 194, p. 39; 2004 m. specialusis leidimas lietuvių k., 15 sk., 1 t., p. 23), iš dalies pakeistos 1991 m. kovo 18 d. Tarybos direktyva 91/156/EEB (OL L 78, p. 32; 2004 m. specialusis leidimas lietuvių k., 15 sk., 2 t., p. 3), kiek tai susiję su per septines kameras pašalintomis komunalinėmis nuotekomis, 4, 7, 8, 9, 10, 11, 12, 13 ir 14 straipsnių pažeidimo, neįvykdymas — Kitais teisės aktais nereglamentuojamos atliekos — Prašymas skirti vienkartinę ir periodinę baudas
   
      Rezoliucinė dalis
   
   
               1.
            
            
               Nesiėmusi visų reikiamų priemonių įvykdyti 2009 m. spalio 29 d. Sprendimui Komisija prieš Airiją (C-188/08), kuriuo konstatuojamas Airijos įsipareigojimų neįvykdymas pagal 1975 m. liepos 15 d. Tarybos direktyvos 75/442/EEB dėl atliekų, iš dalies pakeistos 1991 m. kovo 18 d. Tarybos direktyva 91/156/EEB, 4 ir 8 straipsnius, ši valstybė narė neįvykdė įsipareigojimų pagal SESV 260 straipsnio 1 dalį.
            
         
               2.
            
            
               Iš Airijos priteisti Europos Komisijai į „Europos Sąjungos nuosavų išteklių“ sąskaitą mokėti 12 000 eurų per dieną periodinę baudą už vėlavimą įgyvendinti reikiamas priemones minėtam Sprendimui Komisija prieš Airiją įvykdyti, terminą skaičiuojant nuo šio sprendimo priėmimo datos iki visiško minėto Sprendimo Komisija prieš Airiją įvykdymo.
            
         
               3.
            
            
               Iš Airijos priteisti sumokėti Europos Komisijai į „Europos Sąjungos nuosavų išteklių“ sąskaitą vienkartinę 2 000 000 eurų sumą.
            
         
               4.
            
            
               Priteisti iš Airijos bylinėjimosi išlaidas.
            
         
      (1)  OL C 282, 2011 9 24.